Den 54-årige kvinde, der sent i går aftes faldt i en grøft i Gandrup, døde onsdag på sygehuset.

Kvinden var ude at gå tur med sin hund, da hun formentlig snublede og faldt i en grøft med vand. Hun er sidenhen død på sygehuset, skriver Nordjyske.dk Dødsårsagen er endnu ikke fastslået, men ifølge Nordjyllands Politi vil en obduktion formentlig give svaret. Politiet betragter i øvrigt sagen som et ulykkestilfælde. Den 54-årige kvinde er fra Hjørring området.